b"\n_START_ARTICLE_\nNicko McBrain\n_START_SECTION_\nCarrera\n_START_PARAGRAPH_\nEs va unir a la banda en 1983 per a l'\xc3\xa0lbum Piece of Mind, reempla\xc3\xa7ant a Clive Burr, despr\xc3\xa9s que amb el seu anterior grup, Trust, actu\xc3\xa9s de teloners per a Iron Maiden a la gira de 1982. En la d\xc3\xa8cada de 1970, va apar\xc3\xa8ixer en alguns discs de Pat Travers, Streetwalkers i tamb\xc3\xa9 a la banda McKitty en els primers anys dels 80. Va ser durant un concert de McKitty en B\xc3\xa8lgica quan va con\xc3\xa8ixer a Steve Harris, baixista i fundador d'Iron Maiden.\n_START_SECTION_\nEstil\n_START_PARAGRAPH_\nAl contrari que la majoria de bateries del heavy metal, McBrain s'ha negat a usar un double bass drum (un mecanisme que permet tocar un mateix tambor amb els dos peus), perqu\xc3\xa8 ho considera massa complicat. En lloc d'aix\xc3\xb2, ha desenvolupat una t\xc3\xa8cnica r\xc3\xa0pida en un senzill, amb la que no t\xc3\xa9 cap problema en seguir els galops al baix de Steve Harris. L'\xc3\xbanica can\xc3\xa7\xc3\xb3 en la qual Nicko McBrain va usar el double bass va ser a Face in the Sand, al disc Dance of Death del 2003. A partir d'all\xc3\xa0 va dir p\xc3\xbablicament que va ser una de les coses m\xc3\xa9s complicades que va haver de tocar en la seva vida, i que per aquesta ra\xc3\xb3, la can\xc3\xa7\xc3\xb3 no seria interpretada en directe a la gira de promoci\xc3\xb3 de l'\xc3\xa0lbum. En aquest mateix \xc3\xa0lbum, Nicko McBrain tamb\xc3\xa9 va contribuir, per primera vegada en m\xc3\xa9s de 20 anys en la composici\xc3\xb3 d'una can\xc3\xa7\xc3\xb3, escrivint la l\xc3\xadnia per al baix a New Frontier._NEWLINE_\xc3\x89s un col\xc2\xb7laborador habitual a la p\xc3\xa0gina web oficial d'Iron Maiden, en la qual porta un diari durant les gires de la banda i tamb\xc3\xa9 va gravar diversos v\xc3\xaddeos curts dedicats als fans de la banda. Alguns veuen ir\xc3\xb2nic que, considerant les acusacions de satanisme que van caure sobre la banda en els seus primers anys (veure aqu\xc3\xad), Nicko \xc3\xa9s un cristi\xc3\xa0 practicant que va a missa regularment."